text: әлібек файзоллаұлы журналист, жазушы. қазіргі қазұту-ды бітірген (1977). «байжансай» кенішінде кен мастері, учаске бастығы болып жұмыс істеді. 1980 ж. кеніштің кәсіподақ комитетті төрағалығына, 1985 ж. халық депутаттары кенттік кеңесінің төрағалығына сайланды. 1987 1992 ж. «кітап жаршысы» газетінің редакторы, «ұлан» газеті бас редакторының орынбасары, 1992 1996 ж. шымкент қалалық және облыстық әкімшілігінің жауапты қызметкері, 1996 1998 ж. «фемида» журналы бас редакторының орынбасары, «қазақстан заңдары» (қазіргі «заң») журналының бас редакторы қызметін атқарды. 2002 жылдан «заң» газеті және «заң» журналы бас редакторының бірінші орынбасары. «қатыбезер», «екі алма», «ескі сурет», «көрші үйдің жарығы», «бақыт туралы сөз», «ең ұзақ түн» атты прозалық кітаптардың авторы. «тастанды» атты драмалық туындысы ж.шанин атындағы облыстық сазды-драма театрында сахналанды.